Tetszik vagy sem, megkapod a Windows 10 frissítéseit - 18 Március 2017 - György Béla Honlapja
Vasárnap, 2019-08-18, 01:49:51
Nyitólap » 2017 » Március » 18 » Tetszik vagy sem, megkapod a Windows 10 frissítéseit
Forrás: PCWorld | Harangi László | 2017.03.17.
A Windows 10-hez közeledő Creators Update legutóbbi buildjében mindössze néhány szót írtak csak át egy megjegyzésben. Ez viszont elég volt ahhoz, hogy sokan elkezdjenek aggódni.
A korábbi insider buildekben az automatikus frissítésekre vonatkozó licencfeltételeknél az volt olvasható, hogy a frissítéseket automatikusan letölti és telepíti a rendszer, kivéve a forgalmi díjas kapcsolatokon, amelyeknél további költségek merülhetnek fel.
A legutóbbi build azonban másképp fogalmaz, és arra utal, hogy nincs többé választása a felhasználóknak. Az új szöveg szerint automatikusan tölti le és telepíti a frissítéseket a rendszer, kivéve a forgalmi díjas kapcsolatokon, amelyeken további költségek merülhetnek fel. Ezekben a helyzetekben csak azokat a frissítéseket tölti le a rendszer, amelyek a Windows zökkenőmentes működéséhez szükségesek.
Ez a gyakorlatban azt jelenti, hogy a Windows forgalmi díjas kapcsolatokon is beszerzi a kritikus és a fontosabb frissítéseket, a felhasználó jóváhagyása nélkül.
Sajnos a patch keddek alkalmából nem ritkán majd gigabájtos nagyságrendet jelentenek az ilyen javítások, ami komoly többletköltségeket is okozhat.
Kategória: Számítástechika | IT | Megtekintések száma: 198 | Hozzáadta: georgio | Tag-ek(kulcsszavak): windows, Windows 10, PC, frissítés, letöltés, Microsoft, creators update, WiFi, operációs rendszer | Helyezés: 0.0/0